
AIŠKINAMASIS RAŠTAS 
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO „DĖL FIKSUOTŲ PAJAMŲ MOKESČIO DYDŽIŲ IR LENGVATŲ, TAIKOMŲ VEIKLOMS, KURIA VERČIANTIS GAUTOS PAJAMOS APMOKESTINAMOS ĮSIGYJANT VERSLO LIUDIJIMUS 2027 METAIS, TVIRTINIMO“

2026 m. spalio 12 d.
Kretinga

1. Parengto sprendimo projekto tikslai ir uždaviniai. 
Parengto sprendimo projekto tikslas – patvirtinti pajamų mokesčio dydžių, taikomų veikloms, kuria verčiantis gautos pajamos apmokestinamos įsigyjant verslo liudijimus 2027 metais, sąrašą ir gyventojams, įsigyjantiems verslo liudijimus 2027 metais vykdomai veiklai, taikomų lengvatų sąrašą. 
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. 
Pagal Lietuvos Respublikos vietos savivaldos įstatymo 15 straipsnio 2 dalies 29 punktą, išimtinė savivaldybės tarybos kompetencija yra įmokų ir mokesčių tarifų nustatymas įstatymų nustatyta tvarka.
Pagal Lietuvos Respublikos gyventojų pajamų mokesčio įstatymo 6 straipsnio nuostatas, įsigyjant verslo liudijimą, mokamas savivaldybių tarybų nustatytas fiksuoto dydžio pajamų mokestis. Savivaldybių tarybos turi teisę savo biudžeto sąskaita taikyti fiksuoto dydžio pajamų mokesčio už pajamas, gautas iš veiklos, kuria verčiamasi turint verslo liudijimą, lengvatas.
Lietuvos Respublikos Vyriausybės 2002 m. lapkričio 19 d. nutarimu Nr. 1797 „Dėl Verslo liudijimų išdavimo gyventojams taisyklių ir Veiklos, kuria verčiantis gautos pajamos apmokestinamos įsigyjant verslo liudijimą, rūšių sąrašo patvirtinimo“ patvirtintas veiklų sąrašas, kuriame nurodytos veiklos, vykdomos gyventojams įsigijus verslo liudijimus. Valstybinė mokesčių inspekcija prie Lietuvos Respublikos finansų ministerijos (toliau – VMI) pateikė veiklų, pagal kurias įsigyjamas verslo liudijimas, klasifikatorių. Šiuos duomenis savivaldybės administracija turės pateikti VMI elektroniniu būdu per VMI autorizuotų elektroninių paslaugų sritį ManoVMI iki 2026 m. lapkričio 10 d.
3. Kokių rezultatų laukiama.
Teisės aktų įgyvendinimas.
4. Lėšų poreikis ir šaltiniai.
Lėšų sprendimui įgyvendinti nereikės.
5. Kiti sprendimui priimti reikalingi pagrindimai, skaičiavimai ar paaiškinimai.
Sprendimo projekte pateiktas fiksuoto dydžio pajamų mokestis metams pagal atskiras veiklos rūšis bei numatytos mokesčio lengvatos asmenims, kurie priklauso socialiai jautrioms visuomenės grupėms, taip pat asmenims, kurie įsigyja verslo liudijimus verstis tradicinių amatų veikla ir asmenims, turintiems su darbo santykiais ar jų esmę atitinkančiais santykiais susijusių pajamų.
Fiksuoti pajamų mokesčio dydžiai nustatomi 86 veikloms. 2025 m. daugiausiai verslo liudijimų išduota gyvenamosios paskirties patalpų nuomai – 156 vnt. (2024 m. – 154 vnt.), prekybai (ne maisto produktais) – 171 vnt. (2024 m. – 192 vnt.), 159 vnt. išduoti specialiesiems statybos darbams (2024 m. – 149 vnt.), kirpyklų, kosmetikos kabinetų ir salonų, soliariumų veiklai išduoti 156 vnt. verslo liudijimai (2024 m. – 154 vnt.), 78 vnt. – kvalifikacijos tobulinimo ir papildomo mokymo veiklai (2024 m. – 80 vnt.), 68 vnt. išduoti prekybai (2024 m. – 76 vnt.). 
Savivaldybės iš šios veiklos gaunamos pajamos:
	 
	2021 m.
	2022 m.
	2023 m.
	2024 m.
	2025 m.

	Gyventojų skaičius
	1353
	1362
	1302
	1308
	1312

	Apskaičiuota suma, Eur
	52 613
	55 014
	51 561
	54 569
	57 060


Pagal patvirtintą lengvatų sąrašą, gyventojams, įsigijusiems verslo liudijimus, suteiktos šio mokesčio lengvatos: 
	 
	2021 m.
	2022 m.
	2023 m.
	2024 m.
	2025 m.

	Gyventojų skaičius
	528
	710
	733
	701
	715

	Lengvatų suma, Eur
	5 377
	8 068
	8 966
	10 001
	11 680


Daugiausia lengvatų suteikta dirbantiems asmenims (328 vnt.) ir gyventojams, sulaukusiems senatvės pensijos amžiaus (138 vnt.).
Fiksuoto dydžio pajamų mokestis už pajamas, gautas iš veiklų, kuriomis verčiamasi turint verslo liudijimą, įskaitomas į tos savivaldybės, kurios teritorijoje yra išduotas verslo liudijimas, biudžetą. 
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės akto projektas antikorupciniam vertinimui neteikiamas.
7. Autorius ar autorių grupė.
Ekonomikos ir biudžeto skyriaus vedėja Alma Rumbutienė, Darbo grupė fiksuotų pajamų mokesčio dydžių, taikomų įsigyjant verslo liudijimus, ir nekilnojamojo turto mokesčo tarifams nustatyti. 


















